Diari Oficial de la Generalitat Valenciana


Sumari del DOGV 4984, del 13-04-2005 (2005/3185)

RESOLUCIÓ de 13 de desembre de 2004, del director general d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte tècnic d'execució per a l'ampliació de les instal·lacions elèctriques de distribució corresponents a la subestació transformadora denominada ST Vall d'Alba, ubicada al terme municipal de Vall d'Alba a la província de Castelló (ATRCCT/2003/11/12). Exp. 2.786/04.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4984

Data del DOGV
:   13-04-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/3185


Data del document
:   13-12-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Vall d'Alba
    * empresa privada
    * subministrament d'energia elèctrica

RESOLUCIÓ de 13 de desembre de 2004, del director general d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte tècnic d'execució per a l'ampliació de les instal·lacions elèctriques de distribució corresponents a la subestació transformadora denominada ST Vall d'Alba, ubicada al terme municipal de Vall d'Alba a la província de Castelló (ATRCCT/2003/11/12). Exp. 2.786/04. [2005/X3185]
  
Vist l'escrit presentat per Iberdrola Distribución Eléctrica, SAU, amb data 14 d'octubre de 2003, davant del servici competent en matèria d'Energia de Castelló, pel qual se sol·licita la concessió d'autorització administrativa i aprovació del projecte d'execució per a l'ampliació de les instal·lacions elèctriques de distribució corresponents a la subestació transformadora de 132/20 kV, denominada ST Vall d'Alba, situada en terrenys de la seua propietat en el polígon industrial Caseta Blanca, al terme municipal de Vall d'Alba (Castelló). Al mencionat escrit s'adjuntaven exemplars del projecte tècnic per a l'execució de la citada ampliació, firmats per l'enginyer industrial David Almonacid Arnero i visats pel Col·legi Oficial d'Enginyers Superiors Industrials de la Comunitat Valenciana i Albacete amb data 6 d'octubre de 2003.
  
Vist que els dies 29 de juny i 5 de juliol de 2004 es va publicar en el Butlletí Oficial de la Província de Castelló i en el Diari Oficial de la Generalitat Valenciana, respectivament, l'anunci corresponent a la informació pública prevista en l'article 125 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
  
D'acord amb la documentació que es troba en l'expedient, no s'han presentat al·legacions a la mencionada sol·licitud dins del termini establit reglamentàriament.
  
Vist que d'acord amb el que preveu l'article 75 de la Llei 16/2003, es va sol·licitar a l'Ajuntament de Vall d'Alba informe sobre l'adaptació del projecte al planejament urbanístic que resulte d'aplicació, i es remet, a l'efecte, una separata d'este amb data 13.05.2004.
  
Vist que amb data 20 de maig de 2004 l'alcalde de la citada localitat va remetre certificat de la junta de govern local en què informa favorablement el projecte d'execució per a l'ampliació de la instal·lació elèctrica per ser de conformitat amb el planejament urbanístic.
  
Vist l'informe tècnic favorable emés pel Servici Territorial d'Energia de Castelló.
  
Atés que, d'acord amb la documentació que obra en l'expedient, l'ampliació sol·licitada es realitzarà en els mateixos terrenys ocupats per les instal·lacions actuals.
  
Atés que d'acord amb l'article 38 del Reial Decret 1955/2000 les instal·lacions l'autorització de les quals se sol·licita constituïxen instal·lacions de distribució elèctrica.
  
Vist que Iberdrola Distribución Eléctrica, SAU, està inscrita definitivament en la secció 1a del Registre Administratiu de Distribuïdors, Comercialitzadors i Consumidors Qualificats del Ministeri d'Indústria, Comerç i Turisme, amb àmbit d'actuació nacional.
  
Vist que d'acord amb el projecte presentat la finalitat de l'ampliació sol·licitada és destinar el subministrament al consum tant de públic en localitats pròximes com al d'activitats industrials en la zona.
  
Atés la Direcció General d'Energia competent per a la resolució del present expedient, d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el reglament Orgànic i Funcional de la Conselleria d'Infraestructures i Transport.
  
Atés que s'han complit els tràmits previstos en la legislació aplicable a la sol·licitud.
  
Esta Direcció General Energia resol:
  
Primer. Atorgar a Iberdrola Distribución Eléctrica, SAU, autorització administrativa per a la construcció de les instal·lacions elèctriques de distribució corresponents a l'ampliació de la subestació transformadora denominada ST Vall d'Alba, situada en el polígon industrial Caseta Blanca del terme municipal de Vall d'Alba a la província de Castelló.
  
L'abast de l'ampliació que s'autoritza és la següent:
  
- Instal·lació de 132 kV:
  
- Un nou transformador de 40 MVA de potència (en substitució de l'actualment existent de 20 MVA), en bany d'oli, relació de transformació 132 ± 10% / 21,5 kV, amb regulació en buit i grup de connexió YNd11(D2).
  
- Instal·lació de 20 kV:
  
- No es preveu la instal·lació de nou aparellatge.
  
- Pressupost: 28.647 €
  
Segon. Aprovar el projecte tècnic d'execució per a l'ampliació de la subestació citada en el punt primer de la present resolució, i habilitar el titular d'esta a la construcció de la instal·lació projectada.
  
La present resolució està sotmesa a les condicions següents:
  
1. La present resolució s'atorga sense perjuí de les concessions i de les autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.
  
2. Les instal·lacions que s'han de realitzar compliran els reglaments de seguretat industrial aplicables a este tipus d'instal·lacions, i en particular amb el que establix el Reial Decret 3.275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.
  
3. Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta Direcció General d'Energia la corresponent autorització.
  
4. El termini previst per a l'execució de les instal·lacions és de tres mesos comptadors a partir de la notificació de la present resolució. No obstant això, amb anterioritat a la finalització del dit termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia. Una vegada executat el projecte, s'haurà de presentar sol·licitud de posada en servici davant del Servici Territorial d'Energia de Castelló acompanyada amb la documentació establida reglamentàriament.
  
L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
Contra la present resolució, que no posa fi a la via administrativa, es podrà interposar recurs d'alçada davant el secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.